A BIZOTTSÁG HATÁROZATA
(2004. október 22.)
az Európai Közösség és Új-Zéland között az élő állatok és állati termékek kereskedelme esetében alkalmazandó állategészségügyi intézkedésekről megkötött megállapodás V. mellékletének az Európai Közösség részéről történő jóváhagyásáról
(az értesítés a B(2004) 4022. számú dokumentummal történt)
(EGT vonatkozású szöveg)
(2004/751/EK)
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel az Európai Közösség és Új-Zéland közötti, az élő állatok és az állati termékek kereskedelme esetében alkalmazandó állat egészségügyi intézkedésekről szóló megállapodás megkötéséről szóló, 1996. december 17-i 97/132/EK tanácsi határozatra (1) és különösen annak 3. cikkére,
mivel:
(1)
az Európai Közösség és Új-Zéland között létrejött, az élő állatok és állati termékek kereskedelme esetében alkalmazandó állategészségügyi intézkedésekről szóló megállapodás mellékleteinek módosításáról szóló, levélváltás formájában létrejött megállapodás megkötéséről szóló 2002. november 28-i 2002/957/EK tanácsi határozat (2) előírta a friss húsra és húsalapú termékekre valamint az egyéb állati termékekre vonatkozó új-zélandi igazolási rendszerek egyenértékűségének elismerési lehetőségét.
(2)
A megállapodás 16. cikke szerint létrehozott Közös Irányító Bizottság („a bizottság”) a 2004. június 1-2-i ülésén kiadott egy, a marhaembriókra, vadmadarakra, emberi fogyasztásra szánt élő kagylókra, mézre és gyapjúra vonatkozó állategészségügyi követelmények egyenértékűségének meghatározására vonatkozó ajánlást. A bizottság javasolta a halászati termékek igazolási rendszerei egyenértékűségének meghatározását is és kiadott az V. melléklet formátumára vonatkozó ajánlásokat is.
(3)
Ezen ajánlások eredményeként helyénvaló módosítani a megállapodás V. mellékletét.
(4)
E módosításokat a Közösség részéről jóvá kell hagyni.
(5)
Az e határozatban előírt rendelkezések összhangban vannak az Élelmiszerlánc és Állategészségügyi Állandó Bizottság véleményével,
ELFOGADTA EZT A HATÁROZATOT:
1. cikk
Az Európai Közösség és Új-Zéland között az élő állatok és állati termékek kereskedelme esetében alkalmazandó állat egészségügyi intézkedésekről szóló megállapodás 16. cikke szerint létrehozott Közös Irányítóbizottság ajánlásainak megfelelően az említett megállapodás V. mellékletének módosításai a Közösség részéről jóváhagyásra kerülnek.
Az Új-Zélanddal együttes intézkedést képező levélváltás szövege, beleértve az V. melléklet módosításait, csatolásra kerülnek ehhez a határozathoz.
2. cikk
Az Egészség- és Fogyasztóvédelmi főigazgató felhatalmazásra kerül a megállapodás levélváltás formájában történő aláírására a Közösség kötelezettségvállalása céljából.
3. cikk
Ezt a határozatot azt a hónapot követő hónap első napjától kell alkalmazni, amikor Új-Zéland írásban értesíti a Bizottságot arról, hogy az 1. cikkben említett módosítások belső jóváhagyási eljárásai befejeződtek.
A Bizottság haladéktalanul értesíti a Tanácsot és a tagállamokat az első bekezdésben említett értesítésről.
4. cikk
E határozat címzettjei a tagállamok.
Kelt Brüsszelben, 2004. október 22-én.